পিডার গুড়ি ডিব্বার মধ্যে ভরতে ভরতে দেখল বেডি একটা আয়া খাড়াইছে পাশে।  ভালা মানুষের ঘরের কাপড় চুপর পড়ছে। আতি পাতি কইরা কি জানি খুঁজে, বেডি ভিইজ্যা গেছে গা, মোমেনা তাকাইতেই জিগাইলো - এইখানে একটা লোক শশা বেঁচতেছিল না, তুমি দেখছ বইন?  -না, দেখি নাইকা  -কে কি অইছে?  - বইন আমি একহাজার টেকা হারাই ফেলছি, আমার মাইয়ার পরীক্ষার লাইগা ধার করছি। বইন এইখানে কোনো টেকা দেখছ? এই টেকা না দিতে পারলে আমার মাইয়া মেট্রিক পরীক্ষা দিতে পারতো না। বইন দেখছ ?  --  না দেখি নাইকা , আর টেকা যে এইখানেই পড়ছে আমনে কেমনে বুঝলেন?  -- বইন আমি শশাওয়ালা বেটার থেকে শশা কিননের সময় ব্যাগ খুলছিলাম আর খুলি নাই। আহারে আমার মাইয়াটা।কত সখ পড়ালেখা শিখব। হাওমাও কইরা কানতেছে, বৃষ্টির আওয়াজের লাইগা কেও হুনতাছে না।  -- বেডির কান্দন দেইখা টেকা ফেরতে দেওনের ইচ্ছা হইতেছে ,কিন্তু বেডিরে মাইয়া পরীক্ষা না দিতে পারলে কিচ্ছু হইতো না, আবার ইশকুলে পরীক্ষা অইলে দিব, কিন্তু আমার মাইয়া, হেয় মইরা গেলে কি করমু, ডাক্তর তাড়াতাড়ি টেশ করাইতে কইছে, মেলা টেকা লাগবো।  মেলাখন বইসা কান্দনের পর বেডি  গেলো গা।মোমেনাও মেলা করল বস্তিতে।  বস্তিত যায়া দেখে ঘরে কেও নাই, ও জমিলা কইরে তুই, এই জ্বর নিয়া বাদলাতে কই গেলি? ঐ চিক্কুর পারি কানে যায় না, ো জমিলা কই গেলি?